A BIZOTTSÁG 962/2005/EK RENDELETE
(2005. június 23.)
a borágazat termékeire vonatkozó kiviteli engedélyek kiállításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az 1493/1999/EK tanácsi rendeletnek a szőlő- és borágazati termékek harmadik országokkal való kereskedelme tekintetében történő alkalmazására vonatkozó részletes szabályokról szóló, 2001. április 24-i 883/2001/EK bizottsági rendeletre (1) és különösen annak 7. cikkére és 9. cikk (3) bekezdésére,
mivel:
(1)
A borpiac közös szervezéséről szóló, 1999. május 17-i 1493/1999/EK tanácsi rendelet (2) 63. cikke (7) bekezdése az uruguayi forduló többoldalú kereskedelmi tárgyalásainak keretében megkötött, a mezőgazdaságra vonatkozó megállapodásban rögzített mennyiségi korlátok és kiadások keretei közé korlátozta a borágazat termékeire nyújtott export-visszatérítések odaítélését.
(2)
A 883/2001/EK rendelet 9. cikke megállapítja azokat a körülményeket, amelyek különleges intézkedések meghozatalára jogosítják fel a Bizottságot az e megállapodás keretében előírt mennyiség és a rendelkezésre álló költségvetés meghaladásának elkerülése érdekében.
(3)
A 2005. június 22-ig a kiviteli engedélyek iránti kérelmekkel kapcsolatban a Bizottság rendelkezésére álló információk alapján a 2005. június 30-ig tartó időszakra, a 883/2001/EK rendelet 9. cikkének (5) bekezdésében említett, 3. Kelet-Európa rendeltetési zónára vonatkozóan fennáll a veszélye a még rendelkezésre álló mennyiség túllépésének, amennyiben korlátozások nélkül állítanak ki a visszatérítést előre rögzítő kiviteli engedélyeket. Ezért következésképpen meg kell határozni egy százalékos együtthatót a 2005. június 15. és 21. között benyújtott igények elfogadására, és 2005. július 1-jéig fel kell függeszteni az e zónára vonatkozóan igényelt engedélyek kiállítását, valamint az új engedélyek benyújtását,
ELFOGADTA EZT A RENDELETET:
1. cikk
(1) A borágazat termékeire vonatkozóan a 883/2001/EK rendelet alapján 2005. június 15. és 21. között igényelt, a 3. Kelet-Európa zónára vonatkozó, a visszatérítést előzetesen rögzítő kiviteli engedély iránti kérelmek a kérelmezett mennyiség 75,58 %-ában kerülnek elfogadásra.
(2) A borágazat (1) bekezdésben említett termékei tekintetében a kiviteli engedélyek kibocsátása a 2005. június 22-tól benyújtott kérelmek alapján, valamint 2005. június 24-től a kiviteli engedélyek iránti kérelmek benyújtása a 3. Kelet-Európa zóna vonatkozásában 2005. július 1-jéig felfüggesztésre kerül.
2. cikk
Ez a rendelet 2005. június 24-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 23-án.